b'\n_START_ARTICLE_\nJuan Carlos Franco\n_START_PARAGRAPH_\nJuan Carlos Franco (s. 17. huhtikuuta 1973 Asunci\xc3\xb3n) on paraguaylainen entinen jalkapalloilija, pelipaikaltaan keskikentt\xc3\xa4pelaaja._NEWLINE_Franco pelasi koko uransa synnyinkaupunkinsa Asunci\xc3\xb3nin Olimpian joukkueessa vuosina 1992\xe2\x80\x932005. H\xc3\xa4n voitti joukkueessa Paraguayn liigamestaruuden vuosina 1993, 1995, 1997, 1998, 1999 ja 2000. Vuonna 2002 h\xc3\xa4n p\xc3\xa4\xc3\xa4si juhlimaan Olimpian kanssa Copa Libertadoresin voittoa ja vuonna 2003 Etel\xc3\xa4-Amerikan supercupin voittoa._NEWLINE_Paraguayn maajoukkueessa Franco pelasi vuosina 1997-2002 kuusi ottelua. H\xc3\xa4n kuului joukkueeseen 2002 MM-lopputurnauksessa.'